OpenLLM-France/wikimedia huggingface dataset:
# Professió

* «Ofici» redirigeix aquí. Vegeu-ne altres significats a «Ofici (desambiguació)».
Professió o ofici en l'ús comú del concepte té diferents accepcions, entre elles: Ocupació, facultat o ofici que cadascú té i exerceix públicament. Les professions són ocupacions que requereixen un coneixement especialitzat, una capacitació educativa d'alt nivell, control sobre el contingut del treball, organització pròpia, autoregulació, altruisme, esperit de servei a la comunitat i elevades normes ètiques.
És una activitat especialitzada del treball dins de la societat i a la persona que la realitza se la denomina professional, que també es refereix específicament a una capacitat adquirida després d'un aprenentatge que pot estar relacionat amb camps que requereixen pràctica, entrenament, experiència i estudis.
L'ofici o professió és la naturalesa de l'ocupació en si mateixa i a la forma d'exercir-la que té cada persona. La professió aborda el desenvolupament de la disciplina es preocupa del desenvolupament del coneixement enriquint la professió des de la seva essència, i aprofundint el suport teòric amb la pràctica.

## Concepte de professional

Un professional és tota aquella persona que pot oferir un servei o elaborar un bé, garantint el resultat amb qualitat d'excel·lència, a canvi d'un salari o de diners, en un pressupost pactat per ambdues parts. Pot ser una persona amb un reconeixement universitari, tècnic o expert en cert tema, disciplina o art.
No obstant això, una persona també pot ser considerada professional pel fet de proveir, a canvi de diners, un servei o producte i mostrar un comportament honrat, qualificat, responsable i capaç, característiques que es poden obtenir, per exemple, amb constància i talent en la disciplina exercida.

## Mercat de treball

La situació de l'actual mercat laboral del segle xxi han estat fruit d'importants canvis produïts per diversos factors com la incorporació de les noves tecnologies; la globalització, els nous models d'organització del procés productiu (descentralització productiva), així com la crisi financera i econòmica actual fa que les característiques més valorades en el perfil dels seus candidats siguin interès a aprendre, iniciativa, treball en equip, habilitats comunicatives, flexibilitat i interès en la formació permanent.

## Enllaços externs

* Professions i carrera
# Louvignies-Quesnoy

Louvignies-Quesnoy és un municipi francès, situat a la regió dels Alts de França, al departament del Nord. L'any 2006 tenia 960 habitants. Limita amb Le Quesnoy, Potelle, Raucourt-au-Bois, Englefontaine, Poix-du-Nord, Salesches i Ghissignies.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 837 | 846 | 809 | 814 | 915 | 901 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Gérard Amand | |
| 2008- | Alain Michaux | |
# Juan Carlos Villamayor

Juan Carlos Villamayor (Paraguai, 5 de març de 1969) és un futbolista paraguaià. Va disputar 18 partits amb la selecció del Paraguai.

## Estadístiques

Destacà al Japó, al club Avispa Fukuoka. També fou internacional amb Paraguai.
Selecció del Paraguai :
| Anys | Partits | Gols |
| 1993 | 2 | 0 |
| 1994 | 0 | 0 |
| 1995 | 8 | 2 |
| 1996 | 2 | 1 |
| 1997 | 6 | 0 |
| Total | 18 | 3 |

## Referències

* ↑ Perfil a j-league
* ↑ Perfil a National Football Teams
# Kahnuwan

Kahnuwan és un llac o llacuna pantanosa al districte de Gurdaspur al Panjab (Índia) no gaire lluny al sud-est de la ciutat de Gurdaspur i prop del riu Beas, amb tota seguretat derivada d'un antic curs d'aquest riu. Té uns 14 km de llarg i més de 600 metres d'ample i la fondària és de 4 a 6 metres. El maharajà Sher Singh hi va erigir un pavelló a la part central; una paret de protecció d'uns 25 km evita les inundacions.

## Referències

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Phyllis Hines

Phyllis Hines (Nashville, 23 de setembre de 1961) va ser una ciclista nord-americana guanyadora de dues medalles als Campionat del món en ruta. També es proclamà campiona nacional en contrarellotge.

## Palmarès

* 1986
** 1a al Tour de l'Aude i vencedora d'una etapa
* 1988
** Campiona dels Estats Units en contrarellotge
** 1a a la Cascade Cycling Classic
* 1990
** Vencedora d'una etapa a la Women's Challenge
* 1995
** 1a al Tour de Toona i vencedora d'una etapa

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Caldeirada

La caldeirada de peixe, o simplement caldeirada, és un bullit tradicional de les cuines gallega i portuguesa elaborat amb diferents peixos bullits junts en un calder (d'aquí el seu nom). És un plat que se serveix calent i és fàcil de preparar. És l'aliment típic dels pescadors de la zona costanera de l'Atlàntic tant de Portugal com de Galícia.
L'ingredient principal és una variada oferta de peixos, generalment s'usa turbot, congre, lluç i ratlla. Admet tota mena de peixos i patates tallades en rodanxes juntament amb ceba. La cocció es realitza en uns vint minuts i s'aromatitza amb fulles de llorer, pebre negre i una mica de vinagre. Antigament els pescadors empraven en la caldeirada els peixos de menor valor, o aquells que es trencaven a les xarxes de pescar. De vegades per assaonar el peix se li afegia una mica d'aigua del mar al caldeiro.
La caldeirada pot ser més o menys líquida depenent de la quantitat de peix emprada, en alguns casos és una sopa amb gran sabor concentrat de peix, en altres casos és un plat ple de trossos de peix cuit. En qualsevol cas se serveix sempre calent, a Portugal solen acompanyar-se amb uns trossos de pa torrat (pão torrado) per poder aprofitar la sopa. Se sol acompanyar bé amb un vinho verde o un ribeiro.

## Bibliografia

* Ilí Lacerda, The Secrets of Portuguese Cookery (2009), p. 45.
* María José Sevilla, Life and Food in the Basque Country (New Amsterdam Books, 1998), p. 66.
* Jean Anderson, Food of Portugal (HarperCollins, 1994), p. 112.
# Malc de Judea

Malc (en llatí Malchus en grec Μάλχος) va ser un dels líders jueus quan Gai Cassi Longí era governador de Síria l'any 43 aC.
Cassi li va donar un càrrec pel qual quedava encarregat de recollir el tribut de Judea, però no ho va aconseguir, i Cassi Longí el va condemnar a mort. Es va salvar per la intercessió d'Hircà II i Antípater l'idumeu. Però tot i això, Malc va conspirar contra la vida d'Antípater i va aconseguir d'enverinar-lo. Herodes, fill d'Antípater, va esperar un temps per la seva venjança però no va tardar a aprofitar una ocasió per fer-lo matar.

## Referències

* ↑ [https://quod.lib.umich.edu/m/moa/acl3129.0002.001/917?rgn=full+text;view=image;q1=MalchusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 907. ]
# Juan Carlos Vicario Barberá

Juan Carlos Vicario Barberá (Fuenlabrada, Madrid, 1 de setembre de 1971 - 26 de setembre de 2012) va ser un ciclista espanyol que fou professional entre 1993 i 1998.
De la seva carrera destaquen les dues victòries d'etapa a la Volta a Portugal de 2001.
Va morir el 2012 després d'una llarga malaltia.

## Palmarès

* 1999
** 1r al Memorial Manuel Galera
* 2001
** Vencedor de 2 etapes de la Volta a Portugal

### Resultats a la Volta a Espanya

* 1997. 80è de la classificació general
* 1998. 39è de la classificació general
* 1999. 28è de la classificació general
* 2000. 35è de la classificació general
* 2001. 33è de la classificació general

### Resultats al Giro d'Itàlia

* 1995. 65è de la classificació general

## Referències

* ↑ Fallece Juan Carlos Vicario

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# L'Illa (Tarn)

L'Illa d'Albigés (en francès Lisle-sur-Tarn) és un municipi francès, de la regió d'Occitània i del departament del Tarn.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 3.308 | 3.376 | 3.385 | 3.413 | 3.588 | 3.684 | 4.171 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean Tkaczuk | PS |

## Referències

* ↑ Toponímia occitana també es proposa L'Illa de Tarn
# Leucip (mitologia)

Leucip (en grec antic Λεύκιππος) va ser, segons la mitologia grega, una filla de Galatea, filla d'Eurici, i Lampros, fill de Pandíon.
Lampros era un home de bon llinatge a la ciutat de Festos, a Creta, però vingut a menys en la seva fortuna. Quan Galatea va quedar encinta Lampros li va dir que procurés que el que havia de néixer fos noi, perquè no volia una filla, i si naixia noia, que la fes desaparèixer. El marit era fora pasturant els ramats quan Galatea tingué una filla. No va voler matar-la, i els endevins li van dir que la criés com si fos un noi. Va enganyar Lampros dient que havia tingut un mascle i el crià posant-li per nom Leucip. Però quan la noia va créixer, va adquirir una gran bellesa i es va fer molt difícil amagar el seu sexe. Galatea, per por de Lampros, es va refugiar en un temple de Leto, i demanava a la deessa amb súpliques constants que convertís a la seva filla en noi, tal com Cenis, filla d'Èlat va ser convertida en Ceneu el làpita, per Posidó, o com Tirèsias, que d'home es va convertir en dona per haver matat unes serps que copulaven al mig del camí, i novament en home quan va tornar a matar una serp. O com Hipermestra (o Mestra) que com a dona es venia per diners i convertida en home mantenia el seu pare Erisícton. O com el cretenc Sipretes que s'havia transformat per haver vist Àrtemis nua mentre es banyava. Leto es va compadir de Galatea i la va convertir en noi. Els habitants de Festos commemoren aquesta transformació oferint sacrificis a Leto Fítia, perquè va fer créixer un penis a la noia, i anomenen la festa Ecdísies, perquè la noia es va treure el peplos canviant-lo per roba masculina. En els rituals matrimonials és costum que la núvia jegui prèviament amb una estàtua de Leucip.
La història de Leucip és similar a la d'Ifis, filla de Teletusa i Ligdos.

## Referències

* ↑ έκδύω (ekdio) significa desvestir-se
* ↑ Antoní Liberal. «XVII. Leucip». A: Recull de metamorfosis. Barcelona: Fundació bernat Metge, 2012, p. 159-161. ISBN 9788498592061.
# Progress MS-16

Progress MS-16 (en rus: Прогресс МC-16), identificada per la NASA com a Progress 77P, és una missió per abastir l'Estació Espacial Internacional (EEI), utilitzant una nau Progress MS llançada per Roscosmos. És el 168è vol d’una nau Progress.

## Llançament

La Progress MS-16 es va llançar des la plataforma 31 del cosmòdrom de Baikonur utilitzant el vehicle de llançament Soiuz-2.1a el 15 de febrer de 2021 després d’un perfil de trobada de dos dies amb 34 òrbites. Es va acoblar el 17 de febrer de 2021 a les 06:26:47 UTC utilitzant un sistema d’acoblament manual operat pel comandant de l'expedició 64 Sergei Ryzhikov al mòdul Pirs de l'EEI on s’espera que romangui fins al juliol de 2021.

## Càrrega

El 4 de febrer de 2021, Roskosmos va dir que la Progress MS-16 s’havia instal·lat de nou al seu estand a l’interior de l'edifici de muntatge al Site 254 per a les operacions de preparació prèvies al llançament i la càrrega d’aliments frescos a l'espai de càrrega. La càrrega de la nau incloïa 600 kg de propel·lent per proveir-se de 420 kg d’aigua, 40,5 kg de gas a pressió amb nitrogen extra i 1.400 kg de diversos equips i subministraments, inclòs el kit de reparació amb pegats reforçats per al segellat temporal del Transfer Chamber, PrK, al mòdul de servei Zvezda (SM).
La nau Progress MS-16 porta 2460,5 kg de càrrega, amb 1,400 kg de càrrega pressuritzada:
* Càrrega pressuritzada: 1,400 kg
* Combustible: 600 kg
* Gas a pressió: 40,5 kg
* Aigua potable: 420 kg

## Desacoblament i reentrada

Està previst que la Progress MS-16 romangui atracada a l'estació fins al juliol de 202, quan sortirà amb deixalles i el mòdul Pirs per reentrar a l'atmosfera terrestre i destruir-se a l'Oceà Pacífic Sud. El mòdul Naüka es llançarà el 15 de juliol de 2021, per acoblar-lo el 23 de juliol de 2021.

## Referències

* 1 2 «La Progress-MS 16 llega a la ISS» (en castellà). Actualidad aeroespacial, 17-02-2021. [Consulta: 18 febrer 2021].
* ↑ Agència EFE «El carguero ruso Progress se acopla con éxito a la Estación Espacial Internacional» (en castellà). 20 minutos, 17-02-2021 [Consulta: 18 febrer 2021].
* 1 2 Agència EFE «El carguero ruso Progress MS-16 se acopla con éxito a la EEI» (en castellà). El Diario, 17-02-2021 [Consulta: 18 febrer 2021].

## Vegeu també

* Llista de vols espacials no tripulats a l'Estació Espacial Internacional
# Chiasmocleis bassleri

Chiasmocleis bassleri és una espècie de granota que viu a Bolívia, el Brasil, Colòmbia, Equador i el Perú.

## Referències

* Monteza, J.I., Azevedo-Ramos, C., Coloma, L.A. & Ron, S. 2004. Chiasmocleis bassleri. Llista Vermella d'Espècies Amenaçades de la UICN 2006. Consulta: 1 de febrer del 2008.
# LER

LER té els següents significats:
* London Electric Railway, companyia històrica de ferrocarril metropolità de Londres, al Regne Unit
* Campionat de França de rugbi a 13 (de l'acrònim en francès de Ligue Elite de Rugby), màxima competició de rugbi a 13 de França
* Llista europea de residus, classificació dels residus establerta per la Unió Europea
* Lunar Electric Rover, projecte de vehicle lunar desenvolupat per la NASA
* Bombeta elèctrica (de l'acrònim en anglès Light-Emitting Resistor), llum elèctrica produïda per incandescència d'un material metàl·lic
* Eficàcia lluminosa de la radiació (del seu nom en anglès Luminous Efficacy of Radiation), relació entre el flux lluminós i el flux radiant en una font de llum
* Límit d'exposició recomanat, límit recomanat per a l'exposició d'un empleat a una substància química o a un agent físic als Estats Units
* Lesió per esforç repetitiu, malaltia professional deguda a activitats excessivament repetitives
* Label Edge Router, encaminador que facilita l'entrada i sortida a una xarxa MPLS
* Ler també és l'abreviatura de la lermontovita, mineral de la classe dels fosfats
* Ler també significa llegir en portuguès
* LER també és una revista literària de Portugal
* Ler també és un déu marí de la mitologia irlandesa
# Can Prat Vell

Can Prat Vell és una masia de la Roca del Vallès (Vallès Oriental) protegida com a Bé Cultural d'Interès Local.

## Descripció

Edifici de planta rectangular de tres plantes i coberta a quatre aigües i torreta central que sobresurt una quarta planta. A la part posterior es va ampliar amb un nou cos de dues plantes que té una galeria porticada al centre. Manté el pati tancat amb edificis annexos. Al costat de l'entrada al pati hi ha una capella que és accessible des de l'exterior. Els murs són de paredat comú revestits amb un arrebossat llis.

## Història

L'any 1434 és establert el mas Prat pel senyor del castell de la Roca, Martí Benet de Torrellas. Al segle xv, hi figurava un Jaume Thomás, àlies Prat. A mig segle xviii ho adquireix en una venda pública, Miquel Soler. El 1893 en una venda judicial va passar a ser propietat d'Albert Pujol i Marcé que hi efectuà, l'any 1900, l'ampliació del cos posterior i la galeria. Al portal del pati que dona directament als camps hi ha una llinda amb l'escut i les sigles IHS al mig de la data 1547. Tanmateix però, aquesta data va ser corregida posteriorment i s'hi va posar la de 1767. Aquesta podria correspondre a obres de reforma i que es devia reutilitzar la llinda per aquesta obertura. La capella dedicada a Sant Miquel Arcàngel, va obtenir la llicència l'any 1749, per Francesc Soler, es va acabar de construir l'any 1763. Sembla que prop de can Prat hi havia l'església parroquial de Sant Andreu de Valldoriolf, que surt esmentada.

## Referències

* 1 2 «Can Prat Vell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 octubre 2017].
# Liu Shenggang

Liu Shenggang (15 de novembre de 1976) és un esportista xinès que va competir en judo, guanyador d'una medalla als Jocs Asiàtics de 2002, i quatre medalles al Campionat Asiàtic de Judo els anys 1995 i 1996.

## Palmarès internacional

Jocs Asiàtics :
| Any | Lloc | Medalla | Categoria |
| 2002 | Busan ( Corea del Sud) | 3 | Oberta |
| Campionat Asiàtic ||||
| Any | Lloc | Medalla | Categoria |
| 1995 | Nova Delhi ( Índia) | 3 | +95 kg |
| 1995 | Nova Delhi ( Índia) | 3 | Oberta |
| 1996 | Ho Chi Minh ( Vietnam) | 1 | +95 kg |
| 1996 | Ho Chi Minh ( Vietnam) | 2 | Oberta |

## Referències

* ↑ Liu Shenggang Arxivat 2012-12-15 a Wayback Machine. en Sports-reference.com (SR/Olympic Sports) (anglès)
* ↑ Liu Shenggang en Judoinside.com (anglès)
* ↑ «Resultats del Campionat Asiàtic de Judo (1966-2011)». BBWeb-Arena (anglès)
# Naristis

Els naristis (en llatí Naristi, Narisci o Varisti) eren una tribu germànica del grup dels sueus, que ocupaven el territori de l'anomenada Gabreta Silva, a l'est dels hermundurs. Arribaven al nord a les muntanyes dels Sudets i al sud al Danubi.
Tres mil naristis van emigrar en temps de Marc Aureli cap a territori romà, segons Dió Cassi, que els anomena Ναρισταί (naristai). Després de les Guerres Marcomanes van desaparèixer completament de la història. El seu territori a la Taula de Peutinger l'ocupava una tribu anomenada Armalausis.
Claudi Ptolemeu els anomena «varistis» (Οὐαριστοί), possiblement la forma més genuïna del nom, ja que a l'edat mitjana una part del seu territori portava el nom de Provincia Variscorum.

## Referències

* ↑ P. C. Tàcit, 1926, p. 152.
* ↑ Smith, William (ed.). «Narisci». Dictionary of Greek and Roman Geography (1854). [Consulta: 1r agost 2021].

## Bibliografia

* P. C. Tàcit. Obres menors: Diàleg dels oradors. Agrícola. Germània. Fundació Bernat Metge, 1926. ISBN 978-84-7225-923-2.
# Pequín (desambiguació)

«Pequín» té aquests significats:
* Pequín, capital de la República Popular de la Xina.
* Pequín (Barcelona), antic barri barceloní.
# Progressbar95

El Progressbar95 és un joc gratis per mòbil Android o iOS (iPhone i iPad) que apel·la per la nostàlgia d'usuaris d'antics sistemes operatius, com el Windows 95 i Windows 98, etc.
És un joc simple, atès que només exigeix una de les mans per tocar en la tela mentre guia una barra de progrés que necessita ser omplerta fins 100%. No obstant això, el joc té diverses fases, obstacles i opcions d'upgrade que mantenen l'experiència interessant. Confereixi, en el tutorial a baix, com jugar Progressbar95 per transformar el seu telèfon intel·ligent en un antic ordinador.

### Blocs de dades

Hi ha diversos tipus de blocs diferents que cauen del topo de la tela. El jugador ha d'obtenir, en general, els blocs blaus – sigui el blau-fosc, que addiciona 5% de progrés, o el blau clar, que pot oferir més progrés com bônus. Com més progrés s'obté, més difícil la tasca es fa. Això perquè és necessari que els blocs entrin en contacte amb la part buida de la barra de progrés. Cas el jugador ompli tota la barra amb blocs blaus, rep un bônus per ser perfeccionista.

## Referències

* ↑ «Progressbar95 | Software». TechTudo. [Consulta: 20 maig 2023].
* 1 2 «Progressbar95: como jogar para transformar seu celular em um PC antigo». TechTudo, 13-01-2020. [Consulta: 20 maig 2023].
# Chiasmocleis mehelyi

Chiasmocleis mehelyi és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Colli, G. & Silvano, D. 2004. Chiasmocleis mehelyi. Llista Vermella d'Espècies Amenaçades de la UICN 2006. Consulta: 1 de febrer del 2008.
# Korčula

«Korčula» té aquests significats:
* Korčula (ciutat), municipi de Croàcia.
* Korčula (illa), illa a la costa croata.
# Pierre Jacotin

Pierre Jacotin (Champigny-lès-Langres, 11 d'abril de 1765 - París, 4 d'abril de 1827) va ser un enginyer i cartògraf francès que va participar en la campanya d'Egipte (1799-1801).

## Biografia

Participa, sota la direcció de Dominique Testevuide (el seu oncle) en el pla d'estudi per a Còrsega. A la mort de Dominique Testevuide va ser nomenat cap enginyer geògraf de Exèrcit d'Orient de Napoleó Bonaparte, membre de la Institut d'Egipte i autor principal del mapa topogràfic d'Egipte.
De tornada a Egipte, va ser nomenat Coronel enginyer geògraf i seguí duent a terme moltes obres en la seva disciplina. Després del seu retorn d'Egipte, Jacotin va treballar a preparar les làmines per a la seva publicació, però el 1808 Napoleó els va declarar formalment secret d'estat i va prohibir la publicació. No va ser fins a 1817 que es pogueren publicar les plaques gravades. Va morir a París el 4 d'abril de 1827 i fou enterrat al cementiri de Père Lachaise (divisió 39).

## Referències

* ↑ Khatib, 2003, p. 211
* ↑ Bauer, Paul. Deux siècles d'histoire au Père Lachaise. Mémoire et Documents, 2006, p. 431. ISBN 978-2914611480.

## Bibliografia

* Khatib, Hisham. Palestine and Egypt Under the Ottomans: Paintings, Books, Photographs, Maps and Manuscripts. I. B. Tauris, 2003. ISBN 1-860-64888-6.

## Altres referències

* Kallner, D. H. «Jacotin's Map of Palestine». Quarterly statement - Palestine Exploration Fund, 76, 1944, pàg. 157-163.
* Karmon, Y. «An Analysis of Jacotin's Map of Palestine». Israel Exploration Journal, 10, 3,4, 1960, pàg. 155–173; 244–253. Arxivat de l'original el 2019-12-22 [Consulta: 11 agost 2017]. Arxivat 2019-12-22 a Wayback Machine.
* Panckoucke, Charles Louis Fleury. Description de l'Égypte: ou, Recueil des observations et des recherches qui ont été faites en .... 17. París: Imprimerie de C.L.F. Panckoucke, 1824. (Pierre Jacotin: pp. 437-652, “Syria”: pp. 594-609)

## Enllaços externs

* Mapes de Jacotin a David Rumsey Historical Map Collection .
# Liu Shiwen

Liu Shiwen (en xinès tradicional: 劉詩雯; en xinès simplificat: 刘诗雯; en pinyin: Liú Shīwén; Liaoning, Xina, 12 d'abril de 1994) és una jugadora de tennis de taula xinesa. Va guanyar cinc vegades la Copa del Món en ping-pong, entre 2009 i 2019 i fou campiona mundial el 2019.
El 26 de juliol de 2021 va obtenir amb Xu Xin la medalla d'argent a la categoria de dobles mixtos als Jocs Olímpics d'Estiu de 2020 que se celebraren l'any següent a Tòquio per culpa de la pandèmia de COVID-19.
# Neku

Neku és una llengua austronèsia parlada majoritàriament a l'àrea tradicional d'Ajië-Aro, als municipis de Bourail i Moindou, a la Província del Nord, Nova Caledònia. Té només 130 parlants i és una llengua amenaçada.

## Referències

* ↑ Fitxa del Neku a Ethnologue
# Pequín (Barcelona)

Pequín fou un antic barri de barraques avui desaparegut al límit del districte barceloní de Sant Martí amb el municipi de Sant Adrià de Besòs, situat entre la platja i el quarter militar del castell del Camp de la Bota en un terreny on ara s'aixeca el recinte del Fòrum.
L'origen del barri se situa vers l'any 1870 quan s'hi van instal·lar diverses famílies xineses de pescadors emigrats de les illes Filipines que vivien en aquest terreny en pèssimes condicions per la manca de qualsevol tipus d'instal·lacions i el constant perill d'inundacions. Nogensmenys, el nombre d'habitatges va anar creixent a poc a poc amb immigrants d'altres llocs.
Als anys vint del segle xx el barri fou arrasat per un temporal, però poc després, famílies vingudes a Barcelona amb motiu de trobar feina a l'entorn de l'Exposició Internacional de Barcelona del 1929 van aixecar-hi noves barraques. També ho van fer en un terreny veí anomenat Camp de la Bota (o Parapet) al costat del barri de Pequín.
En la dècada de 1950, quan l'exèrcit va abandonar el castell, les denominacions Pequín i Parapet van desaparèixer i tota l'àrea d'ençà només es coneixia amb el nom de Camp de la Bota.

## Referències

* ↑ «Pequín (Barcelona)». Gran Enciclopèdia Catalana. Barcelona: Grup Enciclopèdia Catalana.
* ↑ «El Camp de la Bota». Museu de Ciències Naturals de Barcelona. [Consulta: 21 juny 2023].